**Tips til en god samtale**

Du kjenner barnet/ungdommen/familien og kan best vurdere hvordan​ det er lurt å tematisere en undring. Noen ganger er et undrende spørsmål i garderoben eller skolegården det mest naturlige, andre ganger er det mer hensiktsmessig å gjøre en avtale for å sikre uforstyrret tid.

Husk vårt verdigrunnlag:   
*Alt arbeid med barn og unge skal preges av et positivt og kjærlig syn på dem, deres familier og andre i laget rundt dem. Gjennom vårt arbeid formidler vi at vi bryr oss og at ingen familier skal stå alene.*


**Fire ting å være obs på før en samtale:**

1. Praktisk: Tenk over hva som forstyrrer i rommet, hva som skaper nærhet og avstand, f.eks. plassering i forhold til hverandre, bord, stoler osv.​
2. Følelsesmessig: Vær forberedt på at det kan bli ubehagelig og tenk igjennom hvordan du kan favne dette – hvordan reagerer du i ubehagelige situasjoner?
3. Innledning: Planlegg hvordan du vil starte opp samtalen og øv gjerne (se tips til ressurser under). Tilpass oppstart til den du skal snakke med.​
4. Mål: Ha en tydelig formulering av hva hensikten med samtalen er. ​

**Tips til øving og mer lesing: ​**

* Forberedelse til samtale: <https://www.snakkemedbarn.no/samtaleforberedels>​
* Samtaler med foresatte: [Snakke med barn](https://www.snakkemedbarn.no/samtaler-med-barnets-foresatte/)​
* Samtaleverktøy: [Snakke med barn](https://www.snakkemedbarn.no/samtaleverktoy/)​
* [Samtaler med barn | KoRus – Sør (korus-sor.no)](https://www.korus-sor.no/samtaler-med-barn/)


HOVEDBUDSKAP:   
Jeg bryr meg – dere står ikke alene






Tips fra borger- og elevrådsmedvirkning:

*De satte ikke en merkelapp, de bare la fram å spurte hva jeg tenkte.* (fra forelder)






*Spør om det går bra og om jeg trenger hjelp og si at jeg kan snakke med deg om det.* (fra elev)






*Det er viktig å bli tatt på alvor når man gir uttrykk for at ikke alt er ok. Sjekk hvordan det går- mange vil ikke være til bry.* (fra forelder)



Forslag på gode formuleringer når man deler en undring på Nivå 0:

*Nå virker det som om   
det er mye som skjer på en gang - hvordan står det til med dere?*



*Jeg har tenkt litt ekstra på Marit og dere som familie den siste tiden.*